CONSILIUL LOCAL AL MUNICIPIULUI TIMIŞOARA


APROBAT 

DIRECŢIA DE ASISTENŢĂ SOCIALĂ COMUNITARĂ          

   PRIMAR,
Nr.2920/30.09.2010





          DR.ING. GHEORGHE CIUHANDU
REFERAT
privind metodologia utilizată pentru acordarea ajutoarelor suplimentare de încălzire a locuinţei în sistem centralizat unor categorii defavorizate

Prin H.C.L.M.T. nr. 288/29.07.2010  privind preţul local al energiei termice facturată populaţiei şi acordarea ajutoarelor pentru încălzirea locuinţei cu energie termică furnizată în sistem centralizat s-a hotărât acordarea ajutoarelor suplimentare în condiţiile metodologiei şi a declaraţiei  prevăzute de HCLMT nr.343/29.09.2009.


Metodologia  privind acordarea  ajutoarelor suplimentare de încălzire a locuinţei în sistem centralizat acordate unor categorii defavorizate a fost elaborată ţinând cont de prevederile O.U.G. nr. 5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energiei termice.


Prin OUG nr.86/27.09.2010,  începând cu sezonul rece 2010-2011 s-a modificat O.U.G. nr. 5/2003,  urmând să fie modificate şi normele metodologice de aplicare..

Potrivit  noilor condiţii de acodare a ajutorului de încălzire din bugetul de stat,  persoanele singure sau familiile care  au în proprietate cel puţin unul dintre bunurile prevăzute în anexa  nr.3 la OUG nr.5/2003, nu beneficiază de ajutor de încălzire.

 
În acest context este necesară modificarea metodologiei şi renunţarea la formularul de declaraţie, ambele  prevăzute  ca anexe la HCLMT nr.343/29.09.2009 . 
Având în vedere art. 6 din HCLMT nr. 288/29.07.2010, pentru a realiza o concordanţă cu termenii folosiţi în OUG 5/2003, modificată prin OUG nr.86/27.09.2010 , pentru adaptarea la spiritul OUG 5/2003 şi pentru aplicarea efectivă a prevederilor HCL 288/2010 propunem  şi modificarea Anexei la HCLMT nr.288/2010.
Astfel, în conformitate cu art. 36 alin. (2) lit. d) si alin.(6) lit. a) pct.14  din Legea nr.215/2001 privind administraţia publică locală





PROPUNEM:

1. Aprobarea metodologiei privind acordarea  ajutoarelor suplimentare de încălzire a locuinţei în sistem centralizat acordate unor categorii defavorizate, conform anexei nr.1.
2. Acordarea ajutoarelor pentru încălzirea locuinţei din bugetul local, peste cele stabilite de guvern, până la compensarea procentuală cuprinsă în anexa nr.2.
3. Modificarea in mod corespunzător a H.C.L.M.T. nr. 288/29.07.2010 şi revocarea  
H.C.L.M.T. nr.343/29.09.2009, la data intrării în vigoare a hotărârii.

